ป.ป.ช.ตั้ง อนุ กก.สอบ จักรมณฑ์ เอื้อประโยชน์เปิดเหมืองแร่ทองคำ
ป.ป.ช.ตั้ง อนุ กก.ไต่สวนข้อเท็จจริง จักรมณฑ์ ผาสุกวนิช อดีต รมว.อุตสาหกรรม หลังถูกร้องตรวจสอบ เหตุเอื้อประโยชน์เอกชนเปิดเหมืองแร่ทองคำ,ผู้สื่อข่าวรายงานว่า เมื่อวันที่ 18 ต.ค.59 คณะกรรมการป้องกันและปราบปรามการทุจริตแห่งชาติ (ป.ป.ช.) ได้แต่งตั้งคณะอนุกรรมการไต่สวนข้อเท็จจริง นายจักรมณฑ์ ผาสุกวนิช เมื่อครั้งดำรงตำแหน่ง รมว.อุตสาหกรรม รัฐบาลของ พล.อ.ประยุทธ์ จันทร์โอชา แล้ว โดยได้เริ่มไต่สวนข้อเท็จจริง รวบรวมพยานหลักฐาน สอบปากคำพยานบุคคล และให้หน่วยงานที่เกี่ยวข้องเข้าชี้แจงแล้ว โดยแหล่งข่าวระดับสูงจากสำนักงาน ป.ป.ช. เปิดเผยว่า กรณีของนายจักรมณฑ์ ถูกคณะกรรมการ ป.ป.ช. ตั้งคณะอนุกรรมการไต่สวนข้อเท็จจริง สืบเนื่องจากที่มีชาวบ้านที่ได้รับผลกระทบจากการทำเหมืองแร่ทองคำในหลายพื้นที่ภาคกลางขอให้ตรวจสอบการปฏิบัติหน้าที่ของนายจักรมณฑ์ เนื่องจากอาจมีส่วนได้ส่วนเสีย และเอื้อประโยชน์ให้บริษัทเอกชนในการเปิดเหมืองแร่ดังกล่าว โดยมีการกล่าวหาว่า นายจักรมณฑ์ถือหุ้นอยู่ในกลุ่มบริษัทที่ได้สัมปทานเหมืองแร่ทองคำ ซึ่งประเด็นนี้อยู่ระหว่างการไต่สวน และรวบรวมพยานหลักฐานอยู่,ผู้สื่อข่าวรายงานว่า ในบัญชีแสดงรายการทรัพย์สินและหนี้สินของนายจักรมณฑ์ที่แจ้งต่อคณะกรรมการ ป.ป.ช. ระบุว่า เคยดำรงตำแหน่งกรรมการอิสระ และกรรมการตรวจสอบบริษัท อัครา รีซอร์สเซส จำกัด (มหาชน) (หนึ่งในบริษัทที่ได้รับประทานบัตรเหมืองแร่ทองคำ) ช่วงปี 2556-2557 โดยเมื่อวันที่ 6 ส.ค.2557 นายจักรมณฑ์ได้ทำหนังสือแจ้งการลาออก ต่อ ม.ร.ว.จัตุมงคล โสณกุล ประธานกรรมการบริษัท อัครา รีซอร์สเซส จำกัด (มหาชน) ก่อนจะมาดำรงตำแหน่ง รมว.อุตสาหกรรม เมื่อวันที่ 4 ก.ย.2557
ป.ป.ช.ตั้ง อนุกก.ไต่สวนข้อเท็จจริง จักรมณฑ์ อดีต รมว.อุตสาหกรรม หลังถูกร้องตรวจสอบ เหตุเอื้อประโยชน์เอกชนเปิดเหมืองแร่ทองคำ
ป.ป.ช.,จักรมณฑ์ ผาสุกวนิช,เหมืองแร่ทองคำ,เอื้อประโยชน์,ตรวจสอบ จักรมณฑ์,อดีต รมว.อุตสาหกรรม,สัมปทานเหมืองแร่,บัญชีทรัพย์สิน